На основу члана 11. Одлуке о Ученичким и студентским стипендијама («Службени гласник општине Ариље» број 15/2016, и 16/2017),

Одељење за општу управу, скупштинске и заједничке послове Општинске управе општине Ариље, дана 13. 10. 2017. године, р а с п и с у ј е

**К О Н К У Р С**

**за доделу ученичке стипендије ученицима средњих школа за школску 2017/2018 годину**

**1.**

Општина Ариље додељује стипендију за школску 2017/2018 годину ученицима средњих школска чије се школовање финансира са буџета Републике Србије.

**2.**

* Право на стипендију имају ученици средњих школа под следећим условима:
* да су држављани Републике Србије;
* да имају пребивалиште на територији општине Ариље најмање две године пре подношења захтева ;
* да су редовни ученици друге, треће или четврте године средњих школа, у четворогодишњем трајању чији је оснивач Република Србија;
* да имају просек оцена током средњошколског образовања најмање 5,00;
* да има освојену награду – за ученике гимназија и средњих стручних школа у школској години која предходи објављивању конкурса, најмње треће место на општинском такмичењу ;
* да има освојену награду – за ученике гимназија и средњих стручних школа у школској години која предходи објављивању конкурса, једно од прва три места на окружном такмичењу које организује Министарство надлежно за послове просвете ;
* да има освојену награду – за ученике гимназија и средњих стручних школа у школској години која предходи објављивању конкурса, једно од прва три места на републичком такмичењу које организује Министарство надлежно за послове просвете ;
* да има освојену награду – за ученике гимназија и средњих стручних школа у школској години која предходи објављивању конкурса, једно од првих пет места на међународном такмичењу које организује Министарство надлежно за послове просвете ;
* да има освојену награду – за ученике уметничких школа у две календарске године које предходе години објављивања конкурса, најмање четврто место на такмичењу првог и другог ранга и најмање треће место на такмичењу трећег ранга;
* да истовремено не примају више стипендија из општинског, градског, републичког буџета или из средстава других правних лица који су корисници буџета,

**3.**

Ученици – учесници конкурса подносе следећа документа:

* уверење о држављанству Републике Србије;
* уверење о пребивалишту издато у МУП-у Републике Србије;
* потврда о редовном школовању издата од стране средње школе коју ученик похађа;
* фотокопија личне карте ( извод из читача) ученика уколико је пунолетан, док се за малолетног ученика доставља фотокопија личне карте родитеља / старатеља/ (извод из читача) са уверењем о пребивалишту родитеља/старатеља;
* оверена фотокопија сведочанства предходно завршених разреда;
* оверена фотокопија дипломе са такмичења или потврда школе или организатора такмичења да је ученик освојио награду;
* изјава подносиоца пријаве која је оверена у општини или суду, да није корисник других општинских, градских, републичких стипендија или стипендија из средстава других правних лица која су корисници буџета, или уколико је корисник, да ће се по добијању стипендије општине Ариље одрећи других стипендија (за малолетне средњошколце изјаву даје родитељ/старатељ).

Тражена уверења могу бити исказана на једној или више исправа зависно од праксе школе.

**4.**

**Конкурс траје од 13. 10. 2017. до 28. 10. 2017. године.**

**5.**

Пријава на конкурс подноси се на јединственом обрасцу који се прузима на сајту општине Ариље или непосредно уОдељењу за општу управу, скупштинске и заједничке послове Општинске управе општине Ариље.

Пријавa на конкурс са документа предвиђеним конкурсом подноси се непосредно или путем поште Одељењу за општу управу, скупштинске и заједничке послове Општинске управе Ариље на адресу Општинска управа општине Ариље, ул. Светог Ахилија бр.53 са назнаком “ Пријава на конкурс за ученичке стипендије општине Ариље за школску 2017/2018 годину „.

**6.**

Разматрање поднетих пријава врши Комисија за формирање ранг листе за доделу ученичких и студенских стипендија.

Кандидати који поднесу непотпуне пријаве биће позвани да их допуне у року од 7 дана од пријема позива. Уколико у остављеном року не изврше допуну, ове пријаве неће бити разматране Неблаговремене пријаве неће се разматрати.

Предлог ранг листе и коначна ранг листа ученика објављују се на огласној табли Општинске управе, сајту општине и Службеном гласнику општине Ариље.

**7.**

О праву на стипендију ученика решење доноси Одељење за општу управу, скупштинске и заједничке послове Општинске управе општине Ариље.

ОПШТИНА АРИЉЕ

Општинска управа

02 број 67- 33 /2017, 13. 10. 2017. године

Начелник Општинске управе

 Горица Петровић